OpenLLM-France/wikimedia huggingface dataset:
# Zeno (llenguatge de programació)

Zeno (en referència al filòsof presocràtic Zenó d'Elea) és un llenguatge de programació processal imperatiu dissenyat per ser fàcil d'aprendre i fàcil d'utilitzar. Zeno és genèric en el sentit que conté la major part dels elements essencials que s'utilitzen en altres idiomes per desenvolupar aplicacions reals.
L'intèrpret de Zeno va ser dissenyat per funcionar en Windows 95 i sistemes operatius posteriors de Microsoft. L'intèrpret ve amb eines integrades de depuració, un editor de codi font, i una referència del llenguatge en línia.
Zeno va ser creat per Stephen R. Schmitt i és mantingut per Abecedarical Systems.

## Exemple

L'algorisme del Sedàs d'Eratòstenes
Exemple de sortida

## Referències

* ↑ «Prime Numbers». Stephen R. Schmitt.

## Enllaços externs

* Zeno 1.3 Website
# Joana de Vigo i Squella

Joana de Vigo i Squella (Ciutadella, 1779 – Ciutadella, 19 de juny 1855) va ser una enciclopedista i traductora del francès al català, procedent de l'aristocràcia. Ignorada fins al 2013, va ser l'arxiver i historiador Marc Pallicer Benejam qui en va catalogar les obres en el fons Carreras de l'Arxiu diocesà de Menorca. Aquesta troballa va ser tota una fita en els estudis de la Menorca il·lustrada. Segons Josefina Salord, qui n'ha feta palesa la rellevància:
   “[l]a novetat se situa en el fet, inèdit, que es tracta d’una dona, Joana de Vigo i Esquella… pertanyent a l’aristocràcia ciutadellenca, amb la qual cosa eixampla per partida triple –de gènere, de classe i de situació geogràfica–l’abast de la Il·lustració menorquina i, amb ella, de la que va afectar el conjunta de la cultural catalana”.
L'obra més important de Joana de Vigo i Squella és la Ifigenia a Tàurida, traducció (1801) de l'exitosa Iphigénie en Tauride de l'il·lustrat francès Claude Guimond de la Touche (1757). Aquesta traducció ha estat publicada a cura de Maria Paredes i Josefina Salord. Entre d'altres traduccions, cal assenyalar les dedicades a l'educació dels seus fills.

## Referències

* ↑ «Genealogia dels menorquins». Antoni Guasch Bosch. [Consulta: 6 desembre 2021].
* ↑ Pallicer Benejam, Marc «Relació dels continguts del fons Carreras, una família de la noblesa menorquina (1606-1939), a l’arxiu Diocesà de menorca». Revista de Menorca 88, II, 2004, pàg. 61-70.
* ↑ Salord, Josefina «Joana de Vigo i Esquella, traductora d’Ifigènia en Tàurida de Claude Guimond de la Touche». Vicenç Albertí I El Teatre Entrela Il·Lustració I El Romanticisme - Volum II, 2013, pàg. 113–147. ISSN: 978-84-9883-599-1.
* ↑ de Vigo i Squella, Joana. Ifigenia a Tàurida. Traducció d'Iphigénie en Tauride de Claude Guimond de la Touche (en catalana). Barcelona – Palma: Publicacions de l'Abadia de Montserrat – Publicacions UIB, 2019. ISBN 978-84-9191-042-8.
# Joan Baptista Ribera i Prat

Joan Baptista Ribera i Prat (Manresa, Bages, 1850 - Barcelona, 6 de març de 1908) fou un cal·lígraf i mestre català.
Fundà i dirigí col·legis del comerç al Masnou (1870) i a Manresa (1877) i a Barcelona (1891). Va fer composicions cal·ligràfiques decoratives i de traçat. També va inventar diversos tipus de lletres, com ara la rodona espanyola. L'any 1890 publicà el llibre Método racional de escritura inglesa.
Es casà amb Dolors Villaró Servitja. Llur fill Joan de Déu Ribera Villaró també fou mestre i pedagog.

## Referències

* ↑ «esquela de D.Juan Ribera y Prat». La Vanguardia, 07-03-1908, pàg. 1.
* ↑ «Joan Baptista Ribera i Prat». Enciclopèdia Catalana. Barcelona: Grup Enciclopèdia Catalana [Consulta: 10 octubre 2022].
* ↑ Comas Rubí, Francesca «Breus apunts sobre un mestre renovador: Joan de Déu Ribera Villaró». La renovació pedagògica: comunicacions de les XVI Jornades d’Història de l'Educació dels Països Catalans, 01-11-2003, pàg. 185-193 [Consulta: 10 octubre 2022].
# Whiting (cràter)

Whiting és un cràter d'impacte en el planeta Venus de 35,7 km de diàmetre. Porta el nom de Sarah Whithing (1847-1927), física i astrònoma estatunidenca, i el seu nom va ser aprovat per la Unió Astronòmica Internacional el 1994.

## Referències

* ↑ «Whiting». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Zolfo Springs

Zolfo Springs és una població dels Estats Units a l'estat de Florida. Segons el cens del 2000 tenia 1.641 habitants.

## Demografia

Segons el cens del 2000, Zolfo Springs tenia 1.641 habitants, 497 habitatges, i 399 famílies. La densitat de població era de 419,6 habitants/km².
Dels 497 habitatges en un 39,4% hi vivien nens de menys de 18 anys, en un 60,2% hi vivien parelles casades, en un 15,1% dones solteres, i en un 19,7% no eren unitats familiars. En el 14,9% dels habitatges hi vivien persones soles el 9,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,26 i el nombre mitjà de persones que vivien en cada família era de 3,55.
Per edats la població es repartia de la següent manera: un 32,3% tenia menys de 18 anys, un 11,2% entre 18 i 24, un 25,3% entre 25 i 44, un 16,4% de 45 a 60 i un 14,9% 65 anys o més.
L'edat mitjana era de 30 anys. Per cada 100 dones de 18 o més anys hi havia 100,2 homes.
La renda mitjana per habitatge era de 25.972 $ i la renda mitjana per família de 27.188 $. Els homes tenien una renda mitjana de 18.603 $ mentre que les dones 17.292 $. La renda per capita de la població era d'11.397 $. Entorn del 18,7% de les famílies i el 27,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Zolfo Springs». American Fact Finder. Oficina del Cens dels Estats Units, 12-01-2010. Arxivat de l'original el 10 de febrer 2020. [Consulta: 2 d’agost 2010].
* ↑ «Geographic Comparison Table- Zolfo Springs». American Fact Finder. Oficina del Cens dels Estats Units, 12-01-2010.
# Àmon Sûl

En l'obra de J. R. R. Tolkien, Àmon Sûl (en síndarin "Pica del Vent") o la Pica del Temps és un turó a la regió d'Èriador de la Terra Mitjana, el pic més alt i meridional dels Serrats del Temps. El turó és d'una gran importància en la història de la Terra Mitjana, tal com s'explica en El Senyor dels Anells, ja que era una fortalesa important del regne d'Arthedain, casa d'un dels set palantíri, i el lloc de diverses batalles.

## Literatura

Àmon Sûl està a l'est de Bree, a la Gran Carretera de l'Est, a mig camí entre La Comarca i Rivendell. La muntanya té una altura d'uns 300 metres per sobre de la terra dels voltants, i era una torre de vigilància de l'antic regne d'Àrnor. La torre i la fortificació van ser destruïdes l'any 1409 de la Tercera Edat del Sol, però la part superior encara és plana i envoltada d'un anell de pedres. Originalment, la torre guardava un dels ser palantíri.
Àmon Sûl és esmentat a El hòbbit després que els nans fugin dels wargs i els orcs, i és l'escenari d'una escena d'El Senyor dels Anells.

### Torre d'Amon Sûl

La Torre d'Àmon Sûl és una torre de vigilància a sobre del turó d'Àmon Sûl. Havia sigut alta, però al final de la Tercera Edat només en quedaven les ruïnes. La Torre d'Àmon Sûl va ser construïda per Eléndil en els primers dies del regne d'Àrnor, el qual va ser fundat l'any 3320 de la Segona Edat. En aquell temps, els set palantíri van ser repartits i col·locats en parts diferents de Góndor i Àrnor. El més gran i més potent palantír en el Nord va ser guardat en la Torre d'Àmon Sûl. La Pedra d'Àmon Sûl era la que s'utilitzava més per comunicar-se amb Góndor.

## Adaptacions

El turó i la torre d'Àmon Sûl apareixen en adaptacions de pel·lícula d'El Senyor dels Anells com la pel·lícula d'animació de Ralph Bakshi (1978) la triologia de Peter Jackson (2001-2003). Tot i que en el llibre només hi ha un anell de pedres, en la pel·lícula de Peter Jackson és representat amb unes construccions més grans: unes parets de pedra amb escales i una sèrie de monuments envoltant-lo. Això va ser filmat en un conjunt d'estudi. L'aproximació a Àmon Sûl per Àragorn i els hòbbits en El Senyor dels Anells: La Germandat de l'Anell va ser filmada en una granja de Nova Zelanda.
Àmon Sûl també apareix en El Hobbit: Un Viatge Inesperat quan una banda d'orcs dirigits per Azog acampen al turó mentre estan buscant el grup de nans per venjar-se després de la batalla de les Portes de Mòria.
La torre d'Àmon Sûl és també present en diverses adaptacions de videojocs, com The Fellowship of the Ring, Conquest, Lord of the Rings Online i The Battle for Middle-earth II (en un mapa de bonificació, disponible únicament en l'edició de col·leccionista).

## Referències

* ↑ «Tower of Amon Sûl». The Encyclopedia of Arda.
* ↑ Ian Brodie, The Lord of the Rings Location Guidebook, Harper Collins 2002 (ISBN 1-86950-491-7) page 24

## Bibliografia

* Tyler, J. E. A.. «'Amon Sul' o 'Weathertop'». A: The Complete Tolkien Companion. Thomas Dunne Books, 2004. ISBN 0-312-31545-7.
# Johann Martin Steindorff

Johann Martin Steindorff (Teutleben, Turíngia, 18 de març de 1663 - Zwickau, Saxònia, 3 de maig de 1744), va ser un músic alemany del Barroc.
Va ser un músic barroc que va estudiar en la Universitat de Jena i el 1687 aconseguí una plaça de kantor a Schoenenfels, passant el 1691 servir també de kantor a Zwickau. En 1722 va sol·licitar el lloc vacant de kantor a l'Església de Sant Tomás a Leipzig, però no va tenir èxit i es va quedar a Zwickau durant la resta de la seva vida.Sembla que va ser alumne del seu compatriota David Funck a Wunsiedel.
Les seves obres principals són: gran nombre de cantates i de Magnificat; l'oratori Historia resurrectionis Christi, que posà 4 veus en música, i dos serveis complets d'església.

## Referències

* 1 2 Boyd, Malcolm. Oxford Composer Companions: J.S. Bach, Oxford University Press, 1999, p. 468
* 1 2 Edita Enciclopèdia Espasa, vol. 57, pàg. 1069. (ISBN-84-239-4557-X)
# Xanglot reial

El Xanglot reial és una varietat d'olivera. Ocupa prop de 5.000 ha a les províncies d'Alacant i València.

## Característiques agronòmiques

Varietat de vigor mitjà i de bona adaptació a sòls desfavorables. És considerada sensible al fred i a la sequedat. El temps que tarda a entrar en producció des de la plantació és més aviat que la majoria d'altres varietats d'olivera. El moment de la florida és el mitjà de l'espècie. La productivitat és elevada però alternant, ja que és afectada pel fenomen de la contranyada. L'època de maduració de les olives és mitjana. És difícil la collita mecànica. Fa olives de pes mitjà entre 2 i 4 grams.

## Usos

Per a oli, amb un gran percentatge de greix en les olives i de molt bona qualitat.

## Referències

* ↑ «Xanglot reial». Arxivat de l'original el 2018-08-24. [Consulta: 23 agost 2018].
# Ágústa Eva Erlendsdóttir

    En aquest nom islandès, el darrer nom és un patronímic, no pas un cognom. La manera de referir-se a aquesta persona és pel nom de pila.
Ágústa Eva Erlendsdóttir Reykjavik 28 de juliol de 1982) és una cantant i actriu islandesa. Va formar part de les bandes Kritikal Mazz i Ske, i el 2005 començà la seva carrera en solitari. Va estudiar interpretació a l'escola de teatre École Philippe Gaulier de París. Va crear el polèmic personatge de Silvía Nótt per al programa de televisió islandès Sjáumst með Silvíu Nótt (The Silvia Night Show).
Va representar a Islàndial a les semifinals del Festival de la Cançó d'Eurovisió 2006 amb la cançó "Congratulations", però no va passar a la final.

## Discografia
### Singles

* 2014 – "Þetta er nóg" (disc senzill de Let It Go The Complete Set ("Frozen"))

## Filmografia
### Pel·lícules

| Any | Títol | Caràcter | Notes |
| 2006 | Mýrin | Eva Lind | |
| 2008 | Sveitabrúðkaup | Auður | |
| 2009 | Epic Fail | Sigga | Curtmetratge |
| 2009 | Góða Ferð | | Curtmetratge |
| 2009 | Bjarnfreðarson | Jove Bjarnfreður | |
| 2010 | Tangled | Rapunzel | Veu en islandès |
| 2011 | Kurteist fólk | Margrét | |
| 2011 | Borgríki | Andrea | |
| 2012 | Ávaxtakarfan | Eva the Orange | |
| 2013 | Frozen | Elsa | Veu en islandès |
| 2014 | Borgríki II: Blóð Hraustra Manna | Andrea | |
| 2015 | Frozen Fever | Elsa | Icelandic voice |
| 2017 | I Remember You | Líf | |
| 2017 | Olaf's Frozen Adventure | Elsa | Veu en islandès |
| 2019 | Frozen II | Elsa | Veu en islandès |
| 2021 | Zack Snyder's Justice League | Dona jove islandesa | |

### Televisió

| Any | Programa | Caràcter | Notes |
| 2005 | Sjáumst með Silvíu Nótt | Silvia Night | Edda Award com a millor programa de televisió |
| 2007 | The Silvia Night Show | Silvia Night | |
| 2010 | Hlemmavídeó | Sómastúlkan | |
| 2019 | Beforeigners | Urðr Sighvatsdóttir | |

### Teatre

* Pippi Långstrump al Borgarleikhúsið.
* Karius and Baktus al Teatre Nacional d'Islàndia.

## Referències

* ↑ «Ágústa Eva Erlendsdóttir». IMdB. [Consulta: 5 juny 2021].
* ↑ «ÁGÚSTA EVA SETTLES THE ISSUE WITH GREECE» (en anglès). Wayback Machine, 19-02-2015 [Consulta: 5 juny 2021].
* ↑ «Þetta er nóg (Icelandic Version)». Amazon music. [Consulta: 5 juny 2021].
# Ákos Elek

Ákos Elek (nascut el 21 de juliol de 1988) és un futbolista professional hongarès que juga com a migcampista pel Diósgyőr de la lliga hongaresa i per la selecció hongaresa de futbol.

## Carrera de club
### Kazincbarcika

Elek va començar la seva carrera al Kazincbarcikai SC el 2005. L'equip jugava a la segona divisió hongaresa. Elek va marcar el seu únic gol de la temporada contra el Makó FC.

### Videoton FC

El 2008 Elek va signar contracte amb el Videoton FC. Va jugar-hi el seu primer partit contra el Siófok el 26 de juliol de 2006. La temporada 2010-11 va guanyar el campionat de primera divisió hongaresa.

### Diósgyőr

El 25 de juliol de 2012, Elek va signar contracte amb el Diósgyőr de la lliga hongaresa.

### Changchun Yatai

El 18 de gener de 2015, Elek va signar un contracte per dos anys amb el Changchun Yatai FC.

## Carrera internacional

Quan s'havia guanyat la titularitat al Videoton Elek fou convocat per la selecció hongaresa per l'entrenador Sándor Egervári. Elek va marcar el seu primer gol com a internacional contra Islàndia a l'estadi Ferenc Puskás, en un partit que va acabar 4–0.
| Equip nacional | Temporada | Partits | Gols |
| Hongria | 2010 | 7 | 0 |
| Hongria | 2011 | 10 | 1 |
| Hongria | 2012 | 6 | 0 |
| Hongria | 2013 | 5 | 0 |
| Hongria | 2014 | 3 | 0 |
| Hongria | 2015 | 6 | 0 |
| Hongria | 2016 | 1 | 0 |
| Total | Total | 38 | 1 |

### Gols internacionals

| Gol | Data | Seu | Oponent | Marcador | Resultat | Competició |
| 1 | 10 agost 2011 | Estadi Ferenc Puskas, Budapest | Islàndia | 4–0 | 4–0 | Amistós |

## Palmarès
### Club

* Videoton
** Monicomp Liga (1): 2010-11
* Diósgyőr
** Copa de la Lliga (1): 2013–14

## Referències

* ↑ «Elek Ákos Diósgyőrben folytatja. A két klub vezetői ma délután állapodtak meg a középpályás átigazolásáról.». Web oficial del Videoton, 25-07-2012.
* ↑ «Kína: Elek Ákos két évre aláírt a Csangcsun Jatajhoz». Nemzeti Sport, 18-01-2015.
* ↑ «Hungary 4-0 Iceland». UEFA, 10-08-2011.

## Enllaços externs

* Ákos Elek, Fitxa a Soccerway
* Ákos Elek a National-Football-Teams.com (anglès)
* Fitxa Arxivat 2018-10-03 a Wayback Machine.
* Elek Ákos Fitxa a magyarfutball.hu
# Áine

Áine és una deessa del cel en la mitologia cèltica i la reina de les fades irlandesa. Com a deïtat, viatja per l'espai i és filla del déu del mar Manannán mac Lir. És una deessa de la fertilitat en honor de la qual se celebrava la festa de la nit d'estiu, que després es transformaria en la festa de Sant Joan. També se li atribueixen altres dons, com l'amor pur, la fortuna o la màgia, perquè es tracta d'una deïtat associada a la Lluna.

## Naturalesa i funcions

Segons altres, el seu nom complet és «Aine na gClair» i el seu territori correspon a l'est del Comtat de Munster i Cnoc Aine hauria estat nomenat en honor seu. També discrepen en el seu parentiu, posant Donn d'Uisneach com el seu avi i el druida Eogabail com el seu pare.
Ella és la deessa de la fertilitat que va ser violada per Ailill Aulom, de qui prendria venjança i en tallaria les orelles. Amb la pèrdua de la seva orella, ell mai més podria tenir la prefectura de Munster (la qual cosa la va portar a ser associada també amb la sobirania), amb ira la va assassinar amb la seva espasa. Va ser sepultada a Cnoc Aine, proper al llac Guirr.

## Altres relacions

De vegades és confosa amb Morrigan o amb Dana.
Segons la llegenda dels reis de Munster, aquests en descendeixen.
"Aynia", la fada més poderosa de l'Ulster segons la tradició, pot ser una variant de la deessa.

## Referències

* ↑ MacKillop (1998) pp.10, 70, 92
* 1 2 Mountain, Harry. The Celtic Encyclopedia (en anglès). 2. Portugal: Universal Publishers, 1998. ISBN 1-58112-891-6.
* ↑ MacKillop, James (1998) Dictionary of Celtic Mythology. Oxford: Oxford University Press ISBN 0192801201 pp.10, 16, 128
* ↑ Charles Squire. Celtic Myth and Legend. The Gaelic Gods: Chapter XV. the Decline and Fall of the Gods, p.245.

## Bibliografia

* Sainero, Ramón, Diccionari Akal de Mitologia cèltica. Edicions Akal, SA, 1999. Pàgina 147. ISBN 84-460-0936-6
* Markale, Jean, Petit diccionari de mitologia celtica. Jose J. d'Olañeta, 2000. Pàgina 2. ISBN 84-7651-868-4
* Ellis, Peter Berresford, Dictionary of Celtic Mythology (Oxford Paperback Reference), Oxford University Press, (1994): ISBN 0195089618
* MacKillop, James. Dictionary of Celtic Mythology . Oxford: Oxford University Press, 1998. ISBN 0192801201 .
* O hOgain, Daithi "Myth, Legend and Romance: An Encyclopedia of the Irish Folk Tradition" Prentice Hall Press, (1991): ISBN 0132759594 (only dictionary/encyclopedia with source references for every entry)
* Wood, Juliette, The Celts: Life, Myth, i Art, Thorsons Publishers (2002): ISBN 0007640595

## Enllaços externs

* Celtic Gods and their Associates (anglès)
* Proto-Celtic — English lexicon Arxivat 2006-01-14 a Wayback Machine. (anglès)
* «Áine» (en castellà). Enciclopedia Libre Universal. «El contingut d'aquest article incorpora material adaptat d'una entrada de la Enciclopedia Libre Universal, publicada sota llicència GFDL.»
# Zarehavanian

Els Zarehavanian o Zarevanian van ser una família de nakharark (nobles) d'Armènia amb feu hereditari a la comarca del Zarehavan (Zarevan) i a Her, a l'oest del Llac Urmia. El nom de «Manazkert» derivaria del rei urartià Menua.
Els seus prínceps eren probablement oròntides si bé se'ls assigna tradicionalment origen a Haik, com als Aravenian i als Vahevuní; també és possible que fossin una subdivisió dels Artsruní. Van governar tres cantons del nord-oest del llac Urmia (un d'ells amb la seva capital el castell d'Ampriotik) propers al principat Artsruní d'Albag (Albaq). Aquesta dinastia és esmentada per darrer cop amb Surik, príncep de la vall d'Her, que anava entre els prínceps enviats en ambaixada a l'emperador romà pel rei Arxak II d'Armènia l'any 361.

## Referències

* ↑ «-Armenian Princely Families-». Arxivat de l'original el 2020-07-31. [Consulta: 5 desembre 2021].
* ↑ Cyril Toumanoff, "Introduction to Christian caucasian history vol II: States and Dynasties of the Formative Period". A: Traditio, Vol. 17. Cambridge: Cambridge University Press, 1961, p. 70, 85 .

## Bibliografia

* René Grousset, Histoire de l'Arménie des origines à 1071. París: Payot, 1947 (reimpr. 1973, 1984, 1995, 2008), 644 pàgs
# Joan I de Luxemburg

Joan I de Luxemburg (luxemburguès: Jean vu Lëtzebuerg) (Castell de Berg, 5 de gener de 1921 - Ciutat de Luxemburg, 23 d'abril de 2019) va ser un aristòcrata luxemburguès, Gran duc de Luxemburg des de l'any 1964 i fins a l'any 2000, any en què abdicà en favor del seu fill primogènit, Enric I de Luxemburg.

## Orígens familiars

Nascut al Castell de Berg al gran ducat de Luxemburg el dia 5 de gener de l'any 1921, sent fill del príncep Fèlix de Borbó-Parma i de la gran duquessa Carlota I de Luxemburg. Joan era net per via paterna del duc Robert I de Parma i de la infanta Maria Antònia de Portugal mentre que per via materna ho era del gran duc Guillem IV de Luxemburg i de la infanta Maria Anna de Portugal.
L'any 1940 la família gran ducal hagué d'abandonar el país per l'ocupació nacionalsocialista. Tant el príncep Fèlix com el mateix Joan s'allistaren com a voluntaris a l'exèrcit britànic. Participà en el desembarcament de Normandia i a la batalla de Caen i al posterior alliberament de Brussel·les. El 10 de setembre de l'any 1944 encapçalà l'alliberament del gran ducat.

## Núpcies i descendents

No fou fins a l'any 1952 que es comprometé amb la princesa Josepa Carlota de Bèlgica, filla del rei Leopold III de Bèlgica i de la princesa Àstrid de Suècia. La parella es comprometé per raons d'estat i malgrat que els dos mantenien idil·lis amb altres persones conformaren una unió feliç i estable al llarg de més 50 anys de matrimoni. La parella tingué cinc fills:
* SAGD la princesa Maria Àstrid de Luxemburg, nascuda al castell de Betzdorf el 1954. Es casà el 1982 amb l'arxiduc Carles Cristià d'Àustria.
* SAR el gran duc Enric I de Luxemburg, nat al castell de Betzdorf el 1955. L'any 1981 es casà amb Maria Teresa Mestre.
* SAGD el príncep Joan de Luxemburg, nat al castell de Betzdorf el 1957. Es casà amb Hélène Vestur l'any 1987.
* SAGD la princesa Margarida de Luxemburg, nada al castell de Betzdorf el 1957. Es casà amb el príncep Nicolau de Liechtenstein.
* SAGD el príncep Guillem de Luxemburg, nat al castell de Betzdorf el 1963. Es casà el 1994 amb Sibil·la Weiller, besneta del rei Alfons XIII d'Espanya.

## Ascens i abdicació

Amb l'abdicació de la gran duquessa Carlota l'any 1964 esdevingué gran duc de Luxemburg. Al llarg de 36 anys exercí funcions de cap d'estat representant el gran ducat arreu del món i esdevingué la imatge pública i internacional d'un dels països econòmicament més rics del món.
L'any 2000 abdicà en favor del seu fill i quatre anys després moria a l'edat de 77 anys la seva esposa.
# Jonathan Pérez Olivero

Jonathan Pérez Olivero, més conegut com a Jotha (Tinajo, 6 de juny de 1982) és un futbolista canari, que ocupa la posició d'extrem.

## Trajectòria esportiva

Format al CD Tinajo, a la UD Lanzarote i a la UD Las Palmas, seria cedit la temporada 01/02 a l'altre equip gran canari, la Universidad de Las Palmas CF. De nou a Unión Deportiva, hi debuta amb els grocs a la Segona Divisió, la temporada 03/04.
L'any següent és fitxat pel Reial Madrid, que l'hi incorpora al seu filial, el Castilla. La temporada 04/05 hi debuta a la màxima categoria amb els del Santiago Bernabéu. De nou al segon conjunt madridista, hi disputa la Segona Divisió.
També militaria a la categoria d'argent amb la SD Ponferradina. A partir del 2007, retorna a les Canàries, jugant en equips com la Universidad, l'Orientación Marítima o el Lanzarote.

## Enllaços externs

* Fitxa del jugador
# Španie Pole

Španie Pole és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1301.
# Šrobárová

Šrobárová és un poble i municipi d'Eslovàquia que es troba a la regió de Nitra, al sud-oest del país. La primera menció escrita de la vila es remunta al 1921.

## Referències

* ↑ «Nitriansky kraj (Slovakia): Districts, Towns and Municipalities - Population Statistics, Charts and Map». [Consulta: 24 desembre 2021].
* ↑ webex.sk. «Obec Šrobárová | Oficiálne stránky obce | História» (en eslovac). [Consulta: 25 desembre 2021].